[{"text_idx": "#000000", "text": "pw\u0302er y gorffennol... yn y presennol"}, {"text_idx": "#000001", "text": "Gw\u0302yl Coleridge yng Nghymru 2016\nPw\u0302er y gorffennol yn y presennol\n\u201cByddai\u2019r mwyafrif o bobl yn meddwl am Gymru fel lle a Coleridge fel person; ac ymddengys mai\u2019r hyn rydych yn ei wneud, yn hytrach, yw trin Cymru fel person \u2013 a Coleridge fel lle\u201d"}, {"text_idx": "#000002", "text": "i ddychmygu a chefnogi dyfodol creadigol, cynaliadwy"}, {"text_idx": "#000003", "text": "newydd ar gyfer ein hamser"}, {"text_idx": "#000004", "text": "llais dychmygus Samuel Taylor Coleridge\na\u2019i berthnasedd i heriau sy\u2019n wynebu"}, {"text_idx": "#000005", "text": "Mae Gw\u0302yl Coleridge yng Nghymru 2016 yn cael ei ddatblygu a\u2019i threfnu gan Coleridge in Wales Ltd, cwmni nid er elw cyfyngedig trwy warant, trwy Fwrdd y cwmni a rhwydwaith raeadrol o bartneriaid a grwpiau gweithredu."}, {"text_idx": "#000011", "text": "Gw\u0302yl Coleridge yng Nghymru 2016"}, {"text_idx": "#000013", "text": "Fe roddodd Coleridge y gorau i\u2019r Brifysgol yng Nghaergrawnt ac fe deithiodd o amgylch Cymru yn 1794 gan freuddwydio am sefydlu cymdeithas newydd, tecach. Roedd y daith gerdded hon yn fentrus ac yn arloesol. Ar y pryd roedd pobl yn ystyried cerdded i fod yn hen ffasiwn ac yn ddi-foes. Nid oedd gan y gymdeithas ddiddordeb mewn mynyddoedd. Daeth Coleridge i gael profiad o dirwedd, prydferthwch ac ysbrydoliaeth Cymru ac i freuddwydio am gymdeithas wedi\u2019i thrawsnewid yn seiliedig ar gyfle ac ysbryd cyfartal. Dylanwadodd Cymru ar ei farddoniaeth, ac mae 2016 yn nodi 200 mlynedd ers cyhoeddi ei glasur canol oed Biographia Literaria."}, {"text_idx": "#000015", "text": "Byddant yn teithio ar droed, ar feic, ar long, ac ar drafnidiaeth gyhoeddus, gan ymgymryd a\u0302 thripiau ac archwilio\u2019r dirwedd. Mewn modd cyhoeddus iawn, bydd yr W\u0302yl yn archwilio barddoniaeth enwog a meddwl dylanwadol Coleridge, wrth iddi symud rhwng trefi, pentrefi a dinasoedd trwy gefn gwlad Cymru, gan ddarganfod a darlledu soniarusrwydd Coleridge gyda llenyddiaeth, diwylliant a thraddodiadau Cymreig ynghyd a\u0302 gweledigaethau am fywyd cyfoes Cymru heddiw, gan ddatgelu sut mae, ac roedd, cyrch Coleridge eisoes yn rhan nodweddiadol o ddiwylliant, iaith a hanes Cymru, a chysylltiadau Cymreig ar draws y byd."}, {"text_idx": "#000016", "text": "Nid yw doniau Coleridge erioed wedi cael eu dathlu\u2019n llawn - dyma antur ddiwylliannol fentrus i aildanio chwant yn nychymyg y cyhoedd ym Mhrydain ar archwilio pw\u0302er Coleridge o ddarlunio ein tirwedd, diwydiant, cymuned, ffydd gyffredinol, cyfiawnder, lletygarwch a chyswllt cyfrannol. Gweledigaeth goll mewn ardaloedd eraill o Brydain? Ymunwch a\u0302 ni."}, {"text_idx": "#000017", "text": "Cliciwch yma i weld y 2016 dyddiadau'r daith a'r llwybr..."}, {"text_idx": "#000019", "text": "Ble: Bydd yr w\u0302yl yn teithio ledled Cymru, gan stopio mewn pentrefi, ffermydd, ysgolion, dinasoedd, trefi, busnesau colegau, cefn gwlad ac ar lan y mo\u0302r."}, {"text_idx": "#000020", "text": "Gan gychwyn yn agos at Gaerdydd, y brifddinas, bydd yr W\u0302yl yn teithio\u2019n araf, gyda\u2019r cloc o amgylch Cymru gan ddilyn llwybrau Coleridge ac Iolo Morganwg. Byddwn yn gwneud nifer o deithiau a gwyriadau dyfeisgar gyda chi, gan gysylltu gydag ardaloedd poblog a thirwedd gyfoes Gorllewin, Gogledd, Canolbarth a De Cymru. Mae\u2019r w\u0302yl yn gorffen yn Eisteddfod Genedlaethol 2016, yn y Fenni ."}, {"text_idx": "#000021", "text": "Chi sy\u2019n llunio\u2019r llwybr... Gallwch chi a\u2019ch cyfranogiad effeithio ar lwybr terfynol y daith, yn unigolion, cymunedau, busnesau, mudiadau, teuluoedd, pobl ar wyliau, gwestywyr ac anturwyr chwilfrydig. Mae\u2019r W\u0302yl eisoes yn ysbrydoli cymysgedd o ddigwyddiadau lleol, arddangosfeydd teithiol, theatr gymhellgar, teithiau cerdded lleol, darlithoedd, dathliadau a chynigion o bartneriaeth. Byddwn yn dod ag artistiaid, haneswyr, meddylwyr, cerddwyr, beirdd a phobl greadigol gyda ni ar y ffordd. Byddwn yn archwilio thema\u0302u lleol a rhyngwladol, mewn tirwedd Gymreig go iawn.."}, {"text_idx": "#000022", "text": "Fedrwch chi gynnal digwydd, taith, neu greu rhywbeth i nodi\u2019r daith? Cysylltwch a\u0302 ni \u2013 rydym yn aros i glywed gennych. Ymunwch a\u0302 ni!"}, {"text_idx": "#000023", "text": "Pw\u0302er y gorffennol yn y presennol"}, {"text_idx": "#000024", "text": "ddychmygu a chefnogi ein dyfodol creadigol, cynaliadwy"}, {"text_idx": "#000028", "text": "y llong hwylo canol oesol yn cynnwys criw rhithiol o sombi\u0308od a byrddau llosg\ngweld yr Hen Forwr ei hun, yn cario\u2019r albatros marw\ncymryd rhan yn y digwyddiadau, a fydd yn llifo tua\u2019r tir i strydoedd trefi a phorthladdoedd arfordir Cymru\nstori gymhellgar, antur, golygfeydd a dathliad"}, {"text_idx": "#000029", "text": "Rydym eisoes yn gweithio gyda chefnogaeth trefi a phorthladdoedd i alluogi hyn i ddigwydd, ond mae\u2019r prosiect angen eich help. Gofynnir ichi roddi i helpu gwneud dychweliad yr Hen Longwr i ddigwyddiad rhyngwladol mawreddog ym mhorthladdoedd Cymru."}, {"text_idx": "#000031", "text": "\"Gw\u0302yl i\u2019r teulu dros yr haf ar gyfer pobl Cymru ac ymwelwyr\""}, {"text_idx": "#000032", "text": "Sut mae celf, esthetig, profiad a lleoliad yn eistedd yn ein bywyd cyhoeddus? Pa drysor celfyddydol, cymdeithasol ac amgylcheddol sydd gan Gymru heddiw y mae ardaloedd eraill o Brydain wedi anghofio amdanynt?"}, {"text_idx": "#000033", "text": "Mae Gw\u0302yl Coleridge yng Nghymru yn ceisio darganfod sut mae diwylliant Cymreig eisoes yn deall ac yn ymgorffori dimensiynau diwylliannol cyffrous Coleridge, a\u2019r sawl y\u2019u hysbrydolwyd ganddo. Mae Cymru yn gallu deall Coleridge yn y modd unigryw hwn."}, {"text_idx": "#000034", "text": "Mae Llywodraeth Cymru yn gweithio mewn partneriaeth a\u0302 nifer o sefydliadau i geisio cyfleoedd trawsffurfiol ar gyfer lles unigolion, sefydliadau a chymunedau yng Nghymru. Mae\u2019n cydnabod ein bod yn wynebu nifer o heriau wrth i Gymru ail-leoli\u2019i pherthynas gyda gweddill y DU a\u2019r byd yn ehangach. Mae nifer yn edrych am weledigaeth newydd a syniadau creadigol. Mae Gw\u0302yl Coleridge yng Nghymru yn ceisio cyfrannu mewn modd pwysig at y ddadl am werthoedd a rhinweddau sy\u2019n gwneud Cymru\u2019r wahanol o ran bywyd cyhoeddus."}, {"text_idx": "#000035", "text": "Mae Llywodraeth Cymru hefyd yn cyflwyno deddfwriaeth sy\u2019n mynd i\u2019r afael a\u0302 chynaladwyedd a Chenedlaethau'r Dyfodol. Yn ddiweddar mae\u2019r symudiad rhyngwladol wedi hyrwyddo ro\u0302l Diwylliant fel yr allwedd i ddatblygu economi\u0308au a chymunedau newydd, creadigol, iach, teg a chryf. Mae Gw\u0302yl Coleridge yng Nghymru 2106 yn falch iawn o fod mewn partneriaeth a\u0302 Cynnal Cymru/Sustain Wales ac Y Gymru a Garem i hyrwyddo meddwl gwrol, perthnasau a gweithrediadau diwylliannol ar gyfer ein lles yn y dyfodol."}, {"text_idx": "#000036", "text": "Nid nod Gw\u0302yl Coleridge yng Nghymru yw edrych yn o\u0302l ac ailymweld a\u0302 rhamantiaeth hanesyddol y 18fed a\u2019r 19eg Ganrif. Mae\u2019n archwiliad cyfoes, gyda sefydliadau a chymunedau, o ffrydiau deallus nas eu harchwiliwyd eisoes a diwylliant dyddiol sy\u2019n pwysleisio pwysigrwydd perthynas a lleoliad yn ein cymunedau ac economi\u0308au. Mae pwysigrwydd perthynas a lleoliad yn dal i fod yn bwysig yn niwylliant Cymreig poblogaidd. Mae\u2019r W\u0302yl yn ceisio hyrwyddo hyn, a phwysleisio strwythura coll perthynas a lleoliad sydd a\u0302 chynnig deinamig a chreadigol ar gyfer sefydliadau a chymdeithas fodern. Gall archwilio gwaith Coleridge ac Iolo Morganwg helpu Cymru fodern gael gwell ddealltwriaeth o\u2019i hun a\u2019i photensial heddiw."}, {"text_idx": "#000037", "text": "Yng Nghymru dechreuodd Coleridge ymrwymo yn frwd am y tro cyntaf gyda gwylltineb natur. Cadarnhaodd y daith ei yrfa fel artist. Roedd llinellau enwog Rime of the Ancient Mariner wedi\u2019u hysbrydoli gan ddringo i fyny mynydd Penmaenmawr yng ngogledd Cymru ar ddiwrnod poeth. Gellir cysylltu\u2019r ogofau a\u2019r dirwedd yn ei gerdd wych Kubla Khan a\u0302 Phontarfynach ger Aberystwyth."}, {"text_idx": "#000039", "text": "1794 - Y bardd Samuel Coleridge yn rhoi\u2019r gorau i\u2019r brifysgol ac yn cerdded ledled Cymru gan freuddwydio am sefydlu cymdeithas newydd, tecach. Mae\u2019n ymsefydlu ym Mryste."}, {"text_idx": "#000040", "text": "1795 - Y dewin llenyddol Cymreig Iolo Morganwg yn stopio ym Mryste ar o\u0302l taith siomedig i Lundain, ac yn darganfod darlithoedd Coleridge, ac ysgrifennu\u2019r canlynol ar boster: \u201cColeridge, Coleridge, Coleridge, Coleridge\u201d"}, {"text_idx": "#000041", "text": "Cafodd Iolo Morganwg, sylfaenydd yr Eisteddfod fodern, ddylanwad enfawr ar ddiwylliant Cymru yn y 19eg Ganrif. Daeth Coleridge yn un o feirdd gorau Prydain \u2013 er hyn mae llawer o\u2019i waith ysgrifennu wedi cael ei guddio a\u2019i anwybyddu. Mae\u2019r ddau yn pwysleisio pwysigrwydd deall cysyniadau Ewropeaidd o\u2019r gwahaniaeth rhwng RHESWM a DEALLTWRIAETH."}, {"text_idx": "#000043", "text": "\"Er mwyn deall iawn ystyr dychymyg mae\u2019n rhaid i berson fod yn gyfarwydd a\u0302 gwaith Coleridge, ond nid oes gennyf amser i so\u0302n am hynny heddiw\""}, {"text_idx": "#000047", "text": "estyniad dwfn Coleridge i ddychymyg pobl\nein gallu i ddinistrio ein hamgylchedd yn ddireswm\nr potensial ym mherthynas dynol ryw a\u0302\u2019r byd naturiol"}, {"text_idx": "#000049", "text": "Cyniga Gw\u0302yl Coleridge yng Nghymru gyfle unigryw ar gyfer treftadaeth a thwristiaeth ryngwladol. Mae cofnodion helaeth o deithiau cerdded Wordsworth o Gymru; a hefyd cyswllt Shelley a\u0302 Chwm Elan. Byddwn yn creu digwyddiadau, teithiau a pherfformiadau o fewn etifeddiaeth ddiwylliannol sy\u2019n gallu herio, trawsnewid a dathlu bywyd modern yng Nghymru a\u2019i soniarusrwydd rhyngwladol."}, {"text_idx": "#000050", "text": "Byddwn yn pwysleisio cysylltiadau Cymreig a\u0302 chymunedau a diwylliant ledled y byd, ac yn archwilio beirdd rhyngwladol gyda lleisiau tebyg ochr yn ochr ag Iolo Morganwg a Coleridge."}, {"text_idx": "#000051", "text": "Roedd Coleridge mewn cariad a\u0302 merch Gymreig, Mary Evans. Roedd ei theulu o Wrecsam a dyna ble fuont gwrdd, am gyfnod pryfoclyd o fyr, ar ei daith o Gymru. Ysgrifennodd cerdd serch \u201cThe Sigh\u201d ar gyfer Mary, ac mae llun ohoni yn hongian yn Amgueddfa Genedlaethol Cymru, Caerdydd. Bydd aduniad o\u2019r cariadon yn ystod yr W\u0302yl yn Wrecsam."}, {"text_idx": "#000052", "text": "Mae nifer yn dal i ystyried Iolo Morganwg 1747 -1826 (enw barddol Edward Williams), er dal yn ffigwr ddadleuol, fel \u2018Saer Cenedl\u2019 oherwydd ei gyfraniad i adfywiad diwylliannol y Cyfnod Rhamantaidd. Trwy ei adfywiad gweledigaethol o destunau Canol Oesol Cymru, ac yn ei seremoni barhaus, Gorsedd y Beirdd, fe hyrwyddodd enw da Cymru fel cenedl sifil, ac fe oedd y cyntaf i awgrymu y dylai Cymru gael ei sefydliadau cenedlaethol ei hun: llyfrgell, academi, amgueddfa ac amgueddfa werin."}, {"text_idx": "#000053", "text": "Saer maen wrth ei grefft, roedd yn bolymath hunanddysgedig ac mae ei waith ysgrifenedig yn dangos amrywiaeth rhyfeddol ei ddiddordebau: derwyddiaeth, barddoniaeth, caneuon gwerin, hen bethau, pensaerni\u0308aeth, amaethyddiaeth, daeareg, iaith a thafodiaith, achresi, radicaliaeth a diddymu caethwasiaeth."}, {"text_idx": "#000054", "text": "Gweithiodd Iolo Morganwg gyda chynllwyniwr ieuanc Coleridge, y bardd Robert Southey, ac, fel Coleridge, fe archwiliodd y gwahaniaeth rhwng ein galluoedd am \u2018reswm\u2019 a \u2018dealltwriaeth\u2019."}, {"text_idx": "#000055", "text": "Cynhaliodd y Canolfan Uwchefrydiau Cymreig yn Aberystwyth astudiaeth saith-mlynedd o Iolo Morganwg yn 2001 ac maen nhw\u2019n darparu adnoddau ar-lein ardderchog ar ei fywyd a\u2019i waith: "}, {"text_idx": "#000056", "text": "\"Byddai\u2019r mwyafrif o bobl yn meddwl am Gymru fel lle a Coleridge fel person; ac ymddengys mai\u2019r hyn rydych yn ei wneud, yn hytrach, yw trin Cymru fel person - a Coleridge fel lle\""}, {"text_idx": "#000058", "text": "Fe luniodd bartneriaeth greadigol agos a manwl gyda William Wordsworth, gan helpu ffurfio\u2019r athroniaeth sy\u2019n tanategu barddoniaeth gynnar lwyddiannus a gwych Wordsworth (roedd y Swyddfa Gartref yn ysbi\u0308o arnynt oherwydd roeddent yn meddwl mai ysbi\u0308wriaeth ar gyfer Byddin Ffrainc oedd eu barddoniaeth a oedd yn so\u0302n am gerdded a natur) ac ysgrifennu rhai o farddoniaeth Wordsworth ar y cyd ag ef. Mae cerddi Coleridge ei hun, Rime of the Ancient Mariner a Kubla Khan hefyd ymhlith y gorau yn yr iaith Saesneg."}, {"text_idx": "#000059", "text": "Roedd ei egni, dawn, gweledigaeth, brwdfrydedd, siaradusrwydd, stamina corfforol a\u2019i dueddiad am gwympiadau dryslyd difrifol ysbeidiol yn ei wneud yn gydweithiwr, gw\u0302r, tad a ffigwr gyhoeddus ddeniadol ond anodd. Roedd yn cythruddo ac yn difyrru ei deulu, ffrindiau, critigyddion a\u2019r cyhoedd darllengar. Yn y diwedd, cafodd ei feirniadu\u2019n llym gan gyn ffrindiau, ond fe ysbrydolodd a chynnal cyfeillgarwch ffyddlon oes hefyd."}, {"text_idx": "#000061", "text": "Newyddiadurwr: Ysgrifennodd Coleridge ysgrifau golygyddol rheolaidd ar gyfer un o brif bapurau newydd Llundain ac roedd yn gyfrifol am y portreadau gwleidyddol seicolegol cyntaf. Gwyddoniaeth: roedd yn ffrind ac yn gydweithiwr i\u2019r fferyllydd arloesol Humphrey Davy, a anogodd Coleridge i ddarlithio ar y berthynas rhwng y celfyddydau a gwyddoniaeth yn y Sefydliad Brenhinol. Ar ei ail daith o Gymru, teithiodd Coleridge gyda Tom Wedgwood sy\u2019n cael y clod am wneud rhai o\u2019r lluniau cyntaf. Diplomydd: Gweithiodd Coleridge yng ngweinyddiaeth Malta ac ysgrifennodd adroddiad a ddarparwyd i Nelson. Ysgrifennodd yn helaeth ar y thema o arweinyddiaeth ac roedd yn fentor i genhedlaeth ifancach o feddylwyr ac ysgrifenwyr. Ysgrifennwr teithio: mae ei dyddlyfrau a\u2019i nodlyfrau o Brydain, yr Almaen, ardal Mo\u0302r y Canoldir a\u2019r Eidal yn taflu goleuni ar ei deithiau a\u2019i feddwl, ac yn cynnwys un o\u2019r disgrifiadau cyntaf yn Saesneg o goeden Nadolig. Chwyldro\u0308wr a meddyliwr: mae\u2019n ysbrydoli ac yn cythruddo radicalwyr a\u2019r sefydliad trwy ei ddysgu, ei ddewrder a\u2019i ynganiad o system werthoedd athronyddol dwfn o oedd yn herio awdurdod ond hefyd yn amlinellu\u2019r angen am sefydliadau cryf a oedd yn cefnogi potensial dynol ryw yn gyffredinol. Fe frwydrodd dros ddiddymu caethwasiaeth. Caeth i opiwm: ar o\u0302l cael meddygaeth cysgu pan roedd ganddo dwymyn yn ifanc, daeth yn gaeth i opiwm pan nad oedd ei rinweddau caethiwus yn hysbys. Daeth i ddeall y ddibyniaeth hon a brwydro\u2019n aflwyddiannus i ddadwenwyno, gan ddioddef o gyfnodau hir o salwch, llewygu ac adwaith diddyfnu. Gweledydd: Yn ystod ei oes, beirniadwyd Coleridge yn barhaus am gyhoeddi prosiectau rhyfeddol ond nid oedd byth yn eu cyflawni; ond fe amlinellodd, o bryd i\u2019w gilydd, sylfeini rhyfeddol ac fe ysbrydolodd a chyfarwyddo\u2019n dawel bach nifer o symudiadau dylanwadol a ddaeth ar ei o\u0302l, gan archwilio ysbryd, ffydd, cymuned, dychymyg a chyfiawnder cymdeithasol. Mae sylfeini nifer o brofiadau diwylliannol Prydeinig modern yr ydym yn eu cymryd yn ganiataol heddiw yng ngwaith oes Coleridge. Bardd: Rime of the Ancient Mariner (Cerdd yr Hen Longwr) : Y trobwynt sy\u2019n ganolog i\u2019r gerdd Brydeinig wych The Rime of The Ancient Mariner yw pan, ar o\u0302l lladd yr Albatros yn ddifeddwl ac achosi marwolaeth criw\u2019r llong, mae\u2019r Llongwr yn derbyn y gallu i fendithio creaduriaid y mo\u0302r. Beth mae\u2019r foment farddonol ddofn a swynol hon yn golygu i ni heddiw ac i\u2019n berthynas a\u0302\u2019r byd naturiol? Bardd: Kubla Khan: In Xanadu did Kubla Khan a stately pleasure dome decree... Beth yw swyddogaeth ein galluoedd esthetig a chreadigol yn natblygiad cymdeithas? Roedd gan Coleridge weledigaeth o ddiwylliant dynol ble roedd ein hunaniaeth lawn yn gallu llewyrchu fel unigolion a chymunedau, ac roedd hyn yn ysbrydoliaeth i\u2019r ymgyrchwyr a ddaeth ar ei o\u0302l. Ble gellir gweld a chadarnhau\u2019r weledigaeth honno heddiw? Pw\u0302er ein dychymyg: Soniodd Coleridge am theori o ddychymyg wedi\u2019i seilio yn nhraddodiadau Ewropeaidd dwfn o feddwl ac ymarfer. Mae ei ysgrifennu yn archwilio taith sy\u2019n tynnu dychymyg i mewn i daith, tirwedd a\u2019r amgylchedd, sydd yna\u2019n gofyn cwestiynau am gymuned, cyfiawnder cymdeithasol a natur ein hunaniaeth. Rheswm a Dealltwriaeth: Mae hysbys bod Coleridge wedi esbonio i ddarllenwyr y diwrnod y gwahaniaeth rhwng RHESWM a DEALLTWRIAETH. Ar yr un pryd roedd Iolo Morganwg yn hyrwyddo cysyniadau tebyg o Reswm a Deall yn niwylliant Cymreig. Sut mae\u2019r iaith Gymraeg a diwylliant Cymru yn cynnal a chorffori\u2019r dimensiwn yma heddiw? Beth mae\u2019n ei olygu i gymdeithasau modern sydd wedi anghofio neu anwybyddu\u2019r gwahaniaethau hyn? Pw\u0302er rhannau: Roedd yn hysbys bod bywyd personol a phroffesiynol Coleridge yn anhrefnus. Honnodd yn aml y byddai\u2019n cwblhau prosiectau a gweithiau ysgrifenedig mawrion, gan adael rhannau ardderchog yn unig. Beth yw\u2019r rhannau toredig o fywyd a\u0302\u2019r pw\u0302er rhyfeddol hwn o gread ac adfywiad newydd, er ein tueddiadau dinistriol ac anhrefnus? Critig: Ef oedd sylfaenydd ein dealltwriaeth fodern o fawredd seicolegol a dramataidd Shakespeare. Grym corfforol: Roedd gan Coleridge ymagwedd frwd, gadarn, gorfforol at fywyd, gydag awydd llawen am gwmni, gan archwilio tirwedd a dychmygu cymdeithas wedi\u2019i hail-greu."}, {"text_idx": "#000062", "text": "Roedd Coleridge ar y rheng flaen o gyflwyno\u2019r symudiad Prydeinig i Brydain. Roedd yn ceisio cael gwared a\u0302 beth roedd yn gweld fel uniongrededd cyffredinol, ffurfiol caeth y 18fed ganrif. Yn hytrach, roedd yn datgan dynol ryw fel pobl a\u0302 galluoedd unigryw a chreadigol i ddatgelu ystyr a phwrpas ym mhrofiadau a natur bob dydd."}, {"text_idx": "#000063", "text": "Yn ei ysgrifennu rhybuddiodd Coleridge i ddosbarth canol Seisnig a oedd yn gyflyn ddod yn fwy diwydiannol eu bod mewn peryg o ffocysu ar agweddau materol bywyd yn unig. Fe esboniodd i\u2019r cyhoedd Prydeinig y gwahaniaethau Ewropeaidd rhwng RHESWM a DEALLTWRIAETH sy\u2019n cyfeirio at ddimensiwn o fywyd ble byddai dychymyg a\u2019r byd naturiol yn chwarae ro\u0302l allweddol yn ein synnwyr cyffredin o hunaniaeth, ystyr, ffydd, ysbryd a gweledigaeth cyfiawnder cymdeithasol."}, {"text_idx": "#000064", "text": "Mae elfennau pragmatig a materol o ddiwylliant Seisnig y 18fed a\u2019r 19eg ganrif yn dal i ddominyddu llawer o feddwl heddiw yn y DU. Mae ei ddylanwad yn eang nid yn unig mewn gwyddoniaeth ond hefyd yn y celfyddydau, llywodraeth, ffydd, arferion cyflogaeth a meddwl cyhoeddus. Bu Coleridge wneud alwad utgorn, gan honni bod angen cyfuno gallu pragmatig a materol ag elfennau seicolegol pwrpasol cryf o\u2019n galluoedd dychmygus, creadigol, esthetig a chymdeithasol."}, {"text_idx": "#000065", "text": "Fe gyhoeddodd Biographia Literaria yn 1817 ac Aids to Reflection yn 1825. Roedd Bryste a\u2019r De Orllewin wedi bod yn ysbrydoliaeth fawr iddo yn ei yrfa gynnar, a bu fyw yn Ardal y Llynnoedd am gyfnod byr. Yn Llundain nid oedd byth yn gallu gwireddu\u2019r llwyddiant ariannol roedd eu doniau yn eu haeddu. Ar ei daith olaf allan bu gwrdd a\u0302\u2019r gwyddonydd Michael Faraday. Bu Coleridge farw yn Highgate yn 1834, gyda ffrindiau yn gofalu amdano."}, {"text_idx": "#000067", "text": "Rwy\u2019n hynod falch eich bod yn archwilio gwefan y prosiect nodedig a chyffrous hwn."}, {"text_idx": "#000068", "text": "Pe byddai Samuel Taylor Coleridge yn teithio o amgylch Cymru heddiw, beth fyddai\u2019n gweld ac yn meddwl? Beth fyddai\u2019n dweud am ei ddyfodol? Sut byddai\u2019n dychmygu ei ddyfodol mewn perthynas a\u0302 natur ddatganoledig y DU a heriau\u2019r byd yn ehangach? Pa syniadau, meddyliau a chwestiynau byddai\u2019n eu creu, eu symbylu a\u2019u rhannu?"}, {"text_idx": "#000069", "text": "Roedd yn athronydd yn ogystal a\u0302 bardd; yn ddelfrydwr yn ogystal a\u0302 rhamantydd. Roedd yn Rhyddfrydwr, er roedd ganddo weledigaeth ac egwyddorion yn tanategu hyn. Roedd yn credu mewn rhyddid, ond roedd ganddo undod cyffredinol o bopeth, ac o fewn hyn oll roedd lle ar gyfer nifer o ymagweddau gwahanol. Beth yw ein gweledigaeth ac egwyddorion? Pa synnwyr sydd gennym o\u2019r wahanol fathau o amrywiaeth a\u2019r pethau sy\u2019n ein cadw gyda\u2019n gilydd?"}, {"text_idx": "#000070", "text": "Roedd yn berchen i\u2019w amser a\u2019i le, ac fe deithiodd ar y cyfandir gydag ymagwedd ryngwladol. Rydym yn rhoi gwerth ar leoliad a phobl mewn byd sy\u2019n newid yn gyflym. Sut mae eraill yn ein gweld? Beth allwn gynnig i\u2019n gilydd? Beth sydd wir yn para?"}, {"text_idx": "#000071", "text": "Mae\u2019r goblygiadau a\u2019r cysylltiadau yn aros i gael eu darganfod \u2013 Os edrychodd Coleridge o amgylch ar wleidyddiaeth, sefydliadau a chymunedau Cymru, pa synnwyr o bwrpas byddai\u2019n ei darganfod? Pa gwestiynau byddai\u2019n eu gofyn; pa syniadau byddai\u2019n eu rhannu am gyfeiriadau newydd ar draws ystod o heriau a dewisiadau economaidd, cymdeithasol, amgylcheddol a gwleidyddol?"}, {"text_idx": "#000072", "text": "Yn tanategu hyn oll, pa ysbrydolrwydd, gwerthoedd a chredoau sy\u2019n dal sefydliadau, materion a chymunedau at ei gilydd? Beth sydd wir yn bwysig, i\u2019r rhan fwyaf o bobl, y rhan fwyaf o\u2019r amser?"}, {"text_idx": "#000074", "text": "Edrychwn ymlaen at y daith, a darganfod hwn gyda chi."}, {"text_idx": "#000075", "text": "Mae Gw\u0302yl Coleridge yng Nghymru yn archwilio sut mae diwylliant, celf a\u2019n dychymyg yn chwarae ro\u0302l hanfodol yn yr economi, cyfiawnder cymdeithasol a\u2019n perthynas a\u0302\u2019r amgylchedd."}, {"text_idx": "#000076", "text": "Yn 1992 sefydlodd uwchgynhadledd y byd yn Rio tri philer ar gyfer cynaladwyedd - economi, cynhwysiant cymdeithasol a\u2019r amgylchedd \u2013 ond nid oedd so\u0302n am ddiwylliant. Heddiw mae galwadau ledled y byd i ddiwylliant a\u2019n gallu i fyw gyda\u2019n gilydd fod wrth wraidd gwaith sy\u2019n adeiladu cymdeithasau cynaliadwy, teg ac agored."}, {"text_idx": "#000077", "text": "Cymru yw un o dair gwlad yn rhyngwladol sy\u2019n cyflwyno deddfwriaeth Cenedlaethau\u2019r Dyfodol, ac mae Coleridge yng Nghymru yn annog cymunedau, academyddion, amgylcheddwyr, sefydliadau addysg a chyhoeddus i archwilio ein potensial diwylliannol ac artistig heb ei gyffwrdd er mwyn dychmygu a chreu dyfodol newydd."}, {"text_idx": "#000079", "text": "\u201cGallwn weld llawer o botensial yn y weledigaeth glir, fel platfform arloesol i ymrwymo ag amrywiol boblogaethau mewn modd ystyrlon gan ddefnyddio naratif cyffrous am yr amgylchedd a\u2019n perthynas gydag ef\u201d"}, {"text_idx": "#000083", "text": "Agenda 21 - diwylliant \u2013 strwythur byd-eang unigryw yn dod a\u0302 dinasoedd, sefydliadau a rhwydweithiau ynghyd ar berthnasau rhwng polisi\u0308au diwylliannol lleol a datblygiad cynaliadwy."}, {"text_idx": "#000084", "text": "Culture Shift \u2013Sefydliad mwyaf blaenllaw Cymru ar ddatblygu cynaliadwy. Newid Diwylliant: Sut mae Artistiaid yn Ymateb i Gynaladwyedd yng Nghymru - adroddiad ymchwil a gomisiynwyd gan Gyngor Celfyddydau Cymru, a reolwyd gan Cynnal Cymru, sy\u2019n nodi prosiectau allweddol, mentrau, rhwydweithiau a sefydliadau mewn \u2018sector\u2019 celfyddydau sy\u2019n dod i\u2019r amlwg."}, {"text_idx": "#000085", "text": "\"Mae Coleridge yng Nghymru yn fenter uchelgeisiol a chyffrous ac un sy\u2019n cynnwys nifer o gyfleoedd i weithio ar draws rhanbarthau, cymunedau a gwahanol gelfyddydau. Mae gan Coleridge ape\u0302l eang a dwfn ledled Cymru a thu hwnt gyda\u2019r pw\u0302er i ddal dychymyg pobl hyd yn oed os mai ychydig yn unig, neu dim o gwbl, maen nhw\u2019n gwybod am ei waith.\""}, {"text_idx": "#000086", "text": "\"Mae cynaladwyedd yn ganolog i agenda Llywodraeth Cymru i Gymru. Mae\u2019n golygu pobl iachus, gynhyrchiol; cymunedau egni\u0308ol, cynhwysol; amgylchedd amrywiol a gwydn ac economi ddatblygedig ac arloesol.\""}, {"text_idx": "#000089", "text": "Rydym yn dod ag ymagweddau traddodiadol ac arloesol at ddysgu sy\u2019n archwilio syniadau, perthnasau a gweithgareddau newydd. Mae\u2019r rhain yn heriau lleol a rhyngwladol."}, {"text_idx": "#000090", "text": "Mae nifer o bobl a sefydliadau eisoes ynghlwm a\u0302\u2019r heriau hyn, yn wleidyddol, yn economaidd, yn gymdeithasol, yn ddiwylliannol ac yn amgylcheddol. Ein nod yw bod yn llais iachusol yn y chwiliad amrywiol am ddyfodol cynaliadwy ar draws gwahanol sectorau a chymunedau."}, {"text_idx": "#000092", "text": "doethineb dyfnach ynghyd a\u0302 mwy o wybodaeth\ncreadigrwydd dychmygus yn rhyddhau ysbryd sy\u2019n meithrin gwell dealltwriaeth a chyfathrebu"}, {"text_idx": "#000093", "text": "doethineb dyfnach ynghyd a\u0302 mwy o wybodaeth"}, {"text_idx": "#000095", "text": "Yn fwy na dim, rydym angen y dewrder i fentro ymarfer syniadau creadigol mewn busnes, llywodraeth a chymunedau. Gofynnir ichi gysylltu os gallwch gyfrannu neu rannu gwybodaeth ar bwnc perthnasol."}, {"text_idx": "#000097", "text": "Cynghorydd Artistig i'r Cyfarwyddwr Creadigol"}]